เรื่องร้องเรียน: ร้านส้มตำผู้ชายขายหอย นำกรวยมากั้นให้รถจอดเพื่อกินอาหารที่ร้านโดยใช้บริเวณถนนจรัญสนิทวงศ์หน้าซอยจรัญสนิทวงศ์ 7/1 ทำให้รถที่สัญจรไปมาบริเวณนั้นๆติดเป็นทางยาว ฝากเน้นย้ำทางสน.ท่าพระให้จัดการเรื่องนี้ด้วยครับ เพราะเป็นแบบนี้มานานแล้ว ซึ่งบริเวณดังกล่าวอยู่ไม่ไกลจากสน.ท่าพระเลย แต่กลับปล่อยปะละเลยให้กระทำแบบนี้ได้
การดำเนินการของเจ้าหน้าที่: วันที่ 21/11/65  ประชาชนร้องเรียน  บริเวณปากซอยจรัญฯ7/1 แขวงวัดท่าพระ เขตบางกอกใหญ่ กรุงเทพมหานครฯ รถจอดกีดขวางการจราจร ฝ่าย จราจร สน.บางกอกใหญ่ ได้รับเรื่อง พื้นที่ สน.บางกอกใหญ่ // บก.น.7 กรณีประชาชนให้ข้อมูลมีรถจอดบนพื้นผิวการจราจรบริเวณดังกล่าวนั้น จราจร สน.บางกอกใหญ่ได้ไปตรวจสอบบริเวณดังกล่าวตามที่ผู้แจ้งให้ข้อมูล  พบรถจอดอยู่จึงได้ว่ากล่าวตักเตือนตามอำนาจหน้าที่ไม่ให้นำรถมาจอดบริเวณดังกล่าวอีกและได้ประชาสัมพันธ์กับประชาชนบริเวณใกล้เคียงหากพบ การกระทำความผิดนำรถมาจอดบริเวณดังกล่าวอีก ถ้าหากฝ่าฝืนจะทำการจับกุมตามกฎหมาย และ สว.จร.สน.บางกอกใหญ่ได้มีคำสั่งให้กำลังจราจรที่ปฏิบัติหน้าที่บริเวณถนนจรัญสนิทวงศ์ให้กวดขันจับกุมรถจอดช่วงเวลาเร่งด่วนและให้ตรวจสอบอย่างสม่ำเสมอถ้าพบกระทำความผิดให้บังคับใช้กฎหมายอย่างเคร่งคัดเพื่อความเป็นระเบียบเรียบร้อยไม่ให้กระทบปัญหาการจราจรและทาง จราจร สน.บางกอกใหญ่ขอขอบพระคุณประชาชนที่ให้ข้อมูล
ความเห็นของผู้แจ้ง: ขอบคุณเจ้าหน้าที่ที่ดูแลครับ แต่ขอให้เน้นการตรวจจุดนี้บ่อยๆช่วงเย็นๆครับ เพราะจุดนี้จะมีรถจอดช่วงเวลาหลัง 17.00น.ไปแล้ว ขอบคุณครับ
พื้นที่: แขวงวัดท่าพระ เขตบางกอกใหญ่ กรุงเทพมหานคร